КОМИ РЕСПУБЛИКАЛÖН ОЛАНПАС

**«Коми Республикаын меставывса асвеськöдлан органъяслы Коми Республика мутасын государственнöй да муниципальнöй велöдан учреждениеясын, кöнi збыльмöдöны челядьöс школаöдз велöдан медшöр общеобразовательнöй уджтас, кага видзöмысь бать-мам мынтысьöмысь юкöн вештан мында индöм да мынтöм кузя государственнöй уджмогъяс сетöм йылысь» Коми Республикаса Оланпасö вежсьöмъяс пыртöм йылысь**

Примитöма Коми Республикаса

Государственнöй Сöветöн 2009 вося кöч тöлысь 24 лунö

**1 статья.** Пыртны «Коми Республикаын меставывса асвеськöдлан органъяслы Коми Республика мутасын государственнöй да муниципальнöй велöдан учреждениеясын, кöнi збыльмöдöны челядьöс школаöдз велöдан медшöр общеобразовательнöй уджтас, кага видзöмысь бать-мам мынтысьöмысь юкöн вештан мында индöм да мынтöм кузя государственнöй уджмогъяс сетöм йылысь» Коми Республикаса Оланпасö (Коми Республикаса государственнöй власьт органъяслöн индöд-тшöктöмъяс, 2007, 12 №, 5274 ст.; 2008, 5 №, 208 ст.; 2009, 11 №, 187 ст.) татшöм вежсьöмъяс:

1.Оланпаслöн нимын, 1 статьяын, 2 статьялöн 1 юкöнса мöд да коймöд абзацъясын да 3 статьяса 3 юкöнын:

1) «бать-мам мынтысьöмысь» кывъяс киритны;

2) «государственнöй да муниципальнöй велöдан учреждениеясын» кывъяс вежны «государственнöй, муниципальнöй велöдан учреждениеясын, а сiдзжö мукöд велöдан учреждениеын» кывъясöн.

2.11 статьялöн 2 юкöнса 6 пункт гижны тадзи:

«6) бырöдны торкалöмъяс, кутшöмъясöс эрдöдöма государственнöй уджмогъяс збыльмöдiгöн, либö примитны мераяс найöс öлöдöм кузя;».

3. 12 статьялöн 1 юкöнса 2 пунктын «государственнöй уджмогъяс збыльмöдöм йылысь да» кывъяс киритны.

4. 3 статьяса 3 юкöнын «Коми Республикаса олöмö пöртысь власьт органö, коді нуöдö государственнöй политика да государственнöя веськöдлö йöзöс велöдан юкöнын» кывъяс вежны «Коми Республикаса йöзöс велöдан министерствоö» кывъясöн.

5. 4 статья гижны тадзи:

**«4 статья**

Меставывса асвеськöдлан органъясöн государственнöй уджмогъяс збыльмöдöм бöрся видзöдö Коми Республикаса йöзöс велöдан министерство татшöм ногöн:

1) индö меставывса асвеськöдлан органъяслы государственнöй уджмогъяс збыльмöдöм кузя отчётносьт вöчан формаяс;

2) корö меставывса асвеськöдлан органъяслысь государственнöй уджмогъяс збыльмöдöм кузя отчётъяс, колана документъяс да мукöд юöр;

3) кывзö государственнöй уджмогъяс збыльмöдöм кузя меставывса асвеськöдлан органъяслысь чина йöзöс;

4) меставывса асвеськöдлан органъясöн государственнöй уджмогъяс збыльмöдöм серти нуöдö комплекснöй да выборочнöй прöверкаяс, мый помшуöмъяс серти налы сетöны аддзöм торкалöмъяс öлöдöм да оперативнöя бырöдöм кузя вöзйöмъяс.».

6. Оланпас дорö содтöд гижны тайö Оланпас дорö содтöд серти.

**2 статья.** Тайö Оланпасыс вынсялö сiйöс официальнöя йöзöдöмсянь дас лун бöрын да паськалö 2009 вося моз тöлысь 1 лунсянь артмöм правоотношениеяс вылö.

Коми Республикаса Правительстволы вайöдны ассьыс нормативнöй правовöй актъяссö тайö Оланпас серти.

Коми Республикаса Юралысь В.А. Торлопов

Сыктывкар

2009 вося кöч тöлысь 30 лун

85-РЗ №

«Коми Республикаын

меставывса асвеськöдлан органъяслы

Коми Республика мутасын государственнöй да

муниципальнöй велöдан учреждениеясын,

кöнi збыльмöдöны челядьöс школаöдз

велöдан медшöр общеобразовательнöй уджтас,

кага видзöмысь бать-мам мынтысьöмысь юкöн

компенсируйтан мында индöм да мынтöм кузя

государственнöй уджмогъяс сетöм йылысь»

Коми Республикаса Оланпасö

вежсьöмъяс пыртöм йылысь»

Коми Республикаса Оланпас дорö

содтöд

«Коми Республикаын

меставывса асвеськöдлан органъяслы

Коми Республика мутасын государственнöй да

муниципальнöй велöдан учреждениеясын,

кöнi збыльмöдöны челядьöс школаöдз

велöдан медшöр общеобразовательнöй уджтас,

кага видзöмысь компенсируйтан мында

индöм да мынтöм кузя

государственнöй уджмогъяс сетöм йылысь»

Коми Республикаса Оланпасö

вежсьöмъяс пыртöм йылысь»

Коми Республикаса Оланпас дорö

содтöд

**Республиканскöй компенация фондысь муниципальнöй районса (кар кытшса) бюджетлы Коми Республика мутасын государственнöй, муниципальнöй велöдан учреждениеясын, а сiдзжö мукöд велöдан учреждениеын, кöнi збыльмöдöны челядьöс школаöдз велöдан медшöр общеобразовательнöй уджтас, кага видзöмысь компенсируйтöм вылö субвенция арталан**

**МЕТОДИКА**

1. Субвенция мында, мый сетсьö муниципальнöй районса (кар кытшса) бюджетлы, медым вештыны Коми Республика мутасын государственнöй да муниципальнöй велöдан учреждениеясын, а сiдзжö мукöд велöдан учреждениеын, кöнi збыльмöдöны челядьöс школаöдз велöдан медшöр общеобразовательнöй уджтас, кага видзöмысь (водзö – субвенция), артавсьö бюджетнöй обязательствояслöн бюджетнöй ассигнованиеяс да лимитъяс серти, мый артыштöма урчитöм пöрадок серти индöм могъяс вылö Коми Республикаса республиканскöй бюджетлöн öтувъя бюджетнöй росписьын:

Коми Республика мутасын государственнöй, муниципальнöй велöдан учреждениеясын, кöнi збыльмöдöны челядьöс школаöдз велöдан медшöр общеобразовательнöй уджтас, кага видзöмысь бать-мамлöн мынтысьöм шöр мындаысь 20 прöчент – медводдза кагаысь;

Коми Республика мутасын государственнöй, муниципальнöй велöдан учреждениеясын, кöнi збыльмöдöны челядьöс школаöдз велöдан медшöр общеобразовательнöй уджтас, кага видзöмысь бать-мамлöн мынтысьöм шöр мындаысь 50 прöчент – мöд кагаысь;

Коми Республика мутасын государственнöй, муниципальнöй велöдан учреждениеясын, кöнi збыльмöдöны челядьöс школаöдз велöдан медшöр общеобразовательнöй уджтас, кага видзöмысь бать-мамлöн мынтысьöм шöр мындаысь 70 прöчент – семьяын коймöд кагаысь да водзö челядьысь.

2. Субвенция мында артавсьö татшöм формула серти:

Субі = (Рі × (0,2 × К1 + 0,5 × К2 + 0,7 × К3 ) × 11 тöл.,

кöні:

Субі – субвенция мында, мый сетсьö і муниципальнöй районса (кар кытшса) бюджетлы;

Рі – Коми Республика мутасын государственнöй, муниципальнöй велöдан учреждениеясын, кöні збыльмöдöны челядьöс школаöдз велöдан медшöр общеобразовательнöй уджтас, кага видзöмысь бать-мамлöн шöркодь мынтысьöм, мый артмис Коми Республикаын торъя і муниципальнöй район (кар кытш) кузя, тöлысьöн;

К1 – семьяясын медводдза кага лыд, кодъяс ветлöдлöны Коми Республика мутасын государственнöй, муниципальнöй велöдан учреждениеясö,а сiдзжö мукöд велöдан учреждениеö, кöнi збыльмöдöны челядьöс школаöдз велöдан медшöр общеобразовательнöй уджтас;

К2 – семьяясын мöд кага лыд, кодъяс ветлöдлöны Коми Республика мутасын государственнöй, муниципальнöй велöдан учреждениеясö, а сiдзжö мукöд велöалн учреждениеö, кöнi збыльмöдöны челядьöс школаöдз велöдан медшöр общеобразовательнöй уджтас;

К3 – семьяясын коймöд да водзö кага лыд, кодъяс ветлöдлöны Коми Республика мутасын государственнöй, муниципальнöй велöдан учреждениеясö, а сiдзжö мукöд велöдан учреждениеö, кöнi збыльмöдöны челядьöс школаöдз велöдан медшöр общеобразовательнöй уджтас;

11 тöл. – Коми Республика мутасын государственнöй, муниципальнöй велöдан учреждениеясö, а сiдзжö мукöд велöдан учреждениеö, кöні збыльмöдöны челядьöс школаöдз велöдан медшöр общеобразовательнöй уджтас, челядьлöн шöркодя ветлöдлöм, висьöм ради пропускъяс, бать-мамлысь отпуск да мукöдтор арталöмöн.».

Исакова 6 097 пас